Public procurement notice: Contract Notice
Published: 2022-01-07
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 30211000 | 71311300 | 72000000 | 72212000: Platform-specific software programming services | 72212517
Estimated value: 500000000 DKK
Submission deadline: 2022-02-03
Award criteria: The most economic tender
EU fund: ESF

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Rigspolitiet (ordregiver) udbyder drift, vedligehold, support samt videreudvikling af en portefølje af ordregivers eksisterende it-systemer.
Udbuddet omfatter 21 it-systemer, en række understøttende kørsler og programmer, en fælles infrastruktur, tværgående miljøer (samlet betegnet »systemporteføljen«) og integrationer mellem disse. Herudover benyttes delte services såsom SFTP-gateway og transformationsservice. Hovedparten af systemporteføljen er baseret på en mainframeplatform og en mindre del af systemporteføljen på midrangeplatforme. Systemporteføljen består af en række samfundskritiske it-systemer, som eksempelvis POLSAS, Kriminalregistret og Pas-registeret, der i dag drives og vedligeholdes af ordregivers eksisterende leverandør. Systemporteføljen er af afgørende betydning for understøttelse af ordregivers opgaver, og er kendetegnet ved en betydelig kompleksitet og volumen. En del af systemerne kan dateres tilbage til 1980‘erne og starten af 1990‘erne — og betegnes som »legacy-systemer«.
Det er ordregivers behov, at der ved leveringen af ydelserne, jf. afsnit II, fokuseres på driftsstabilitet og systemtilgængelighed. Det sker gennem levering af skalerbare ydelser og et beredskab, der kan sikre opretholdelse af tilgængelighed ved driftshændelser. Det er ligeledes ordregivers behov, at ydelserne omfatter løbende optimering, og drives ressourceeffektivt. Ordregiver har implementeret den udbudte systemportefølje for såvel mainframe- og midrange-platformen på en måde, så de enkelte systemer i forhold til den underlæggende infrastruktur og programmel har en række tekniske afhængigheder. Ordregiver ønsker med udbuddet at sikre tidssvarende kontraktvilkår, optimal leverandørstyring, markedskonforme priser samt forudsigelighed og gennemsigtighed i ydelser og prissætning. Derudover har ordregiver behov for, at ordregiver og/eller en af ordregiver udpeget tredjemand kan hjemtage hele eller dele af systemporteføljen, og at udførelsen af hele eller dele af ydelserne kan overtages af ordregiver eller en af ordregiver udpeget tredjemand.
En system- og ydelsesoversigt for systemporteføljen indeholdende overordnede oplysninger om systemporteføljens enkeltelementer er vedlagt nærværende udbudsbekendtgørelse.
Nedenfor er ydelserne beskrevet i forhold til den samlede systemportefølje. Udbudsmaterialet vil indeholde en nærmere beskrivelse af systemporteføljens enkelte elementer.
Infrastrukturdrift- og vedligeholdelse omfatter tilrådighedsstillelse, drift og vedligeholdelse af systemporteføljens infrastruktur. Ydelsen omfatter herudover bl.a. tilrådighedsstillelse af housingfaciliteter til ordregivers eget maskinel og programmel.
Applikationsdrift omfatter drift af systemporteføljens applikationer, samt integration med andre systemer og med den underliggende infrastruktur.
Applikationsvedligeholdelse omfatter implementering af relevant software og sikkerhedsopdateringer og løbende orientering af ordregiver om nye softwareopdateringer, løbende håndtering og afhjælpning af fejl i systemporteføljens applikationer samt forebyggende vedligeholdelse. Herudover omfatter ydelsen optimering af applikationer i ordregivers systemportefølje.
Supportydelsen omfatter support til systemporteføljen gennem bl.a. tilrådighedsstillelse af en service desk til 3rd level support. Ordregiver eller af en af ordregiver udpeget tredjemand varetager 1st g 2nd level support.
Videreudvikling omfatter projekter, som ændrer systemporteføljen, eksempelvis udvider, forandrer og tilretter elementer og dele heri,   samt udvikling som følge af modningsydelser. Leverandøren skal som led i videreudviklingen bistå ordregiver med overtagelse af tredjemandsprogrammel samt med at implementere tredjemandsprogrammel i systemporteføljen. Videreudvikling skal leveres på ordregivers anmodning.
Transition omfatter både transition ind (overtagelse) og ud (overdragelse). Transition ind omfatter bl.a. etablering af driftsmiljøet til systemporteføljen samt migrering af systemporteføljen fra ordregivers eksisterende leverandør. Der vil ikke ske overtagelse af hardware fra den afgivende leverandør eller ordregiver som en del af transition ind. Transition ud omfatter ophørsassistance bl.a. med henblik på hel eller delvis nedlukning og/eller evt. overdragelse til tredjepartsleverandør eller ordregiver selv. Transitionen omfatter en afklaring af, hvilke persondataretlige tilpasninger, der er nødvendige i forhold til leverandørens rolle.
Modningsydelser omfatter analyser, der bl.a. har til formål at understøtte forlængelse af levetiden for systemporteføljen eller dele heraf, hjemtagelse af en del af systemporteføljen, udfasning og nedlukning af dele af systemporteføljen m.v. Modningsydelser kan endvidere føre til behov for modernisering af systemporteføljen, som skal leveres i form af videreudvikling, jf. E), eller timebaserede ydelser, jf. I). Modningsydelser skal leveres på ordregivers anmodning.
Leverandøren skal løbende levere timebaserede ydelser til løsning af opgaver, som relaterer sig til systemporteføljen. Timebaserede ydelser leveres af personer med tilsvarende kompetencer som de kompetencer, der forudsættes ved løsning af de øvrige beskrevne ydelser under afsnit II. Ydelserne omfatter eksempelvis bidrag til udarbejdelse af strategier, implementering af anbefalinger, optimering af governance og ændring af systemer. Timebaserede ydelser skal leveres på ordregivers anmodning.
J) Vidensoverdragelse og co-location: Leverandøren skal levere videnoverdragelse, herunder eventuel sidemandsoplæring af ordregivers medarbejdere, i relation til enhver af de af udbuddet omfattede ydelser og systemporteføljen generelt. Ordregiver skal desuden være berettiget til co-location.

Eligibility requirements: En erklæring om virksomhedens samlede omsætning i de seneste 3 disponible regnskabsår, afhængigt af hvornår virksomheden blev etableret eller startede sin virksomhed, hvis tallene for denne omsætning foreligger. Virksomhedens balance eller uddrag heraf for de seneste tre disponible regnskabsår, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved sammenslutning af virksomheder (f.eks. et konsortium) skal oplysningerne om økonomiskformåen gives for hver enkelt virksomhed.
Som mindstekrav kræves en samlet årlig omsætning på mindst 450 000 000 DKK i hvert af de seneste 3 disponible regnskabsår. Såfremt virksomheden baserer sig på andre enheders formåen, beregnes omsætningen som virksomhedens og disse andre enheders samlede omsætning i hvert af de seneste 3 seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hvert af de seneste 3 disponible regnskabsår. Som mindstekrav kræves en positiv egenkapital i hvert af de seneste 3 disponible regnskabsår. Såfremt virksomheden baserer sig på andre enheders formåen, opgøres egenkapitalen som virksomhedens og disse andre enheders samlede egenkapital i hvert af de seneste 3 disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i hvert af de seneste 3 disponible regnskabsår.
Følgende dokumentation skal indgå i anmodningen: Fremlæggelse af en liste over de betydeligste lignende tjenesteydelser, jf. punkt II.1.5), som ansøger har udført i løbet af de sidste 3 år. Ordregiver ser gerne, at listen indeholder følgende oplysninger: — En klar beskrivelse af leverancens karakteristika, jf. punkt II.1.5), — En klar beskrivelse af ydelserne omfattet af leverancen, jf. de i punkt II.1.5), afsnit II litra A-J, som leverancen har bestået af, — Ansøgerens rolle(r) i forbindelse med leverancens udførelse, — Tidspunktet for udførelse, — Størrelsen af leverancen, samt — Modtager af leverancen, såfremt oplysningerne kan angives. Ved angivelse af tidspunktet for leverancens udførelse bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen angive hvordan datoen er angivet. Hvis der er tale om en igangværende opgave, er det alene den del af leverancen, der allerede er udført på ansøgningstidspunktet, som vil indgå i vurderingen af referencen, jf. pkt. IV.1.2). Det bemærkes, at ordregiver forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Der kan maksimalt angives 5 leverancer (referencer), uanset om der er tale om en enkelt virksomhed, om ansøger baserer sig på en anden virksomheds formåen, eller om der er tale om en sammenslutning af virksomheder (f.eks. et konsortium). Såfremt der angives et antal referencer, der overstiger dette maksimum, vil der alene blive lagt vægt på de 5 første referencer, dvs. referencenr. 1-5. Referencer, der ligger herudover, vil der blive set bort fra. Den enkelte reference må maksimalt udgøre 24 000 tegn inkl. mellemrum og tekst i eventuelle illustrationer. Tegn, der ligger herudover, vil der blive set bort fra.

Award value: 500000000